बहुमुखी प्रतिभा के धनी चुन्नू सिगापुरी उत्तर प्रदेश के देवरिया के हउवें. सिंगापुर में पलल-बढल चुन्नू बीसन भाषा जानेलें. जबे कबो मौका मिलेला त गाँव के रस्मो-रिवाज़ जाने समुझले ला भोजपुरिया माटी का गोदी में आवत रहेलें. एही चलते चुन्नू भोजपुरी समाज के हर परम्परा आत्मसात कइले बाड़ें. सिंगापुर के राधाकृष्ण मंदिर में हर अतवार के भोजपुरी समाज क बीचे अपना मण्डली संगे भोजपुरी के पारंपरिक गीत नृत्य परोसत रहेलें जवना में ‘अहिरउआ, कोहरउआ, धोबियऊ, गोडऊ, अउर पसियउआ’ नाचन के खास प्रस्तुतिकरण कइल करेलें.
हाल ही में मुंबई के M4U स्टूडियो में ‘चुन्नू सिंगापुरी प्रोडक्शन हाउस’ के बैनर तले एके साथ पाँच गो फिलिमन के भव्य मुहूर्त कइल गइल. एह फिलिमन, विदेशी बाबू के देसी ठुमका, जियत रहनी तोहरे खातिर, टपोरी चुन्नू पांडे, लागल रहा ए मामाजी, आ कुलटा, के नायक चुन्नू सिंगापुरी रहीहें. उनुकर नायिका रहीहें राखी त्रिपाठी, नेहा श्री सिंह, भाविका देसाई, प्रेरणा सुषमा, पूजा सिंह, लवी श्रीवास्तव, अनामिका सिंह वगैरह. या करते हैं. एह पाँच फिलिमन में खास होखी श्यामचरण यादव निर्देशित फिल्म ‘विदेशी बाबू के देसी ठुमका’ जवना में सगरी भोजपुरी नृत्य शैलियन के बेहतरीन तरीका से पेश कइल जाई.
(अपना न्यूज के रपट)
bho_Deva bho_Deva bho_Deva